Nr. DGB/122229/07.12.2023

**Secretar de Stat,**

**Dan Ștefan CHIRU**

**Referat de aprobare**

Planul de management al ariei naturale protejate ROSPA0061 Lacul Techirghiol, denumit în continuare Planul de management, a fost elaborat de către Societatea Ornitologică Română, în cadrul proiectului “*Elaborarea planurilor de management pentru ariile protejate ROSCI0310 Lacurile Fălticeni, ROSCI0389 Sărăturile de la Gura Ialomiței – Mihai Bravu, ROSPA0051 Iezerul Călărași, ROSPA0061 Lacul Techirghiol, ROSPA0101 Stepa Saraiu Horea, ROSPA0111 Berteștii de Sus-Gura Ialomiței*”, cod SMIS 2014-102540, proiect cofinanțat din Fondul European de Dezvoltare Regională, prin Programul Operațional Infrastructură Mare 2014-2020.

Scopul Planului de management este menținerea nealterată a caracteristicilor fizice, chimice, biologice ale Lacului Techirghiol și ale zonei adiacente, pentru conservarea biodiversității și generarea serviciilor de mediu pe termen lung.

Avizarea și aprobarea Planului de management se fac în baza prevederilor art. 21 alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

Planul de management a fost supus evaluării strategice de mediu, conform prevederilor Hotărârii de Guvern nr. 1076/2004 privind stabilirea procedurii de realizare a evaluării de mediu pentru planuri şi programe, în urma căreia a fost emisă Decizia Etapei de Încadrare nr. 26 din 26.04.2021, de către Agenția pentru Protecția Mediului Constanța.

De asemenea, Planul de management are avizul Agenției Naționale pentru Arii Naturale Protejate, emis prin adresa nr. 3786 din 21.11.2022.

În urma avizării interne, referatul și proiectul de ordin pentru aprobarea Planului de management al ariei naturale protejate ROSPA0061 Lacul Techirghiol vor fi postate pe site-ul Ministerului Mediului, Apelor și Pădurilor pentru consultare publică, în baza Legii nr. 52/2003 privind transparența decizională în administrația publică, republicată și va fi transmis spre avizare/consultare către ministerele listate în art. 21, alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011 cu modificările și completările ulterioare.

Având în vedere cele sus-menționate, supunem spre analiză şi aprobare proiectul de ordin privind aprobarea Planului de management al ariei naturale protejate ROSPA0061 Lacul Techirghiol.